શીર્ષક: કોરોનાની રસી ગુજરાત પહોંચી, જાણો કોવિશીલ્ડ રસી તમને કેવી રીતે મળશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દિલ્હી ઍરપોર્ટ પર પહોંચેલી રસી

કેન્દ્રિય નાગરિક ઉડ્ડયન મંત્રી હરદીપસિંહ પુરીએ જણાવ્યું હતું કે આજે ઍર ઇન્ડિયા, સ્પાઇસ જેટ અને ઇન્ડિગો ઍરલાઇન્સની નવ ફ્લાઇટ પૂણેથી 56.5 લાખ ડોઝ લઈને દિલ્હી, ચેન્નાઈ, કોલકાતા, ગુવાહાટી, અમદાવાદ, શિલોંગ, હૈદરાબાદ, વિજયવાડા, બેંગ્લુરુ, પટના, લખનઉ અને ચંદીગઢ લઈને પહોંચ્યા છે.

અમદાવાદ પહોંચેલી વૅક્સિનની ખેપને લેવા માટે ગુજરાતના નાયબ મુખ્ય મંત્રી અને આરોગ્યમંત્રી નીતિન પટેલ અમદાવાદ ઍરપોર્ટ પર પહોંચ્યા હતા. 

ગુજરાત સરકારના આરોગ્ય અને પરિવાર કલ્યાણ મંત્રાલયના અધિક ડિરેક્ટર ડૉ. પટેલે સમાચાર સંસ્થા એએનઆઈને જણાવ્યું હતું કે આજે કોરોના વાઇરસની રસીનું પહેલું કન્સાઇન્મેન્ટ અમદાવાદ પહોંચ્યું છે. 

તેમણે જણાવ્યું હતું કે આમાં 2.76 લાખ ડોઝ આવ્યા છે. જે અમદાવાદ, ગાંધીનગર અને ભાવનગર ઝોનમાં આપવામાં આવશે. જ્યાંથી 287 વૅક્સિનેશન સાઇટ પરથી 16 જાન્યુઆરીએ રસીકરણના કાર્યક્રમની શરૂઆત થશે.

ગુજરાતમાં કોરોના વાઇરસની કુલ રસીના 2,76,000 ડોઝ અમદાવાદ ઍરપોર્ટ પર પહોંચ્યા હતા. હાલ અમદાવાદમાં જે જથ્થો પહોંચ્યો છે તેમાંથી 60 હજાર ડોઝ ભાવનગર મોકલવામાં આવશે.આ ઉપરાંત સુરતમાં 93,500 ડોઝ, વડોદરામાં 94,500, રાજકોટમાં 77,000 ડોઝ આવતી કાલે કોલ્ડ ચેઇન દ્વારા પહોંચાડવામાં આવશે.

દેશમાં કોરોના વાઇરસ સામેના રસીકરણ કાર્યક્રમની શરૂઆત 16 જાન્યુઆરીથી થઈ રહી છે. 

વડા પ્રધાન નરેન્દ્ર મોદીએ સોમવારે કોરોના વૅક્સિન વિશે રાજ્યોના મુખ્ય મંત્રીઓ સાથે વીડિયો કૉન્ફરન્સિંગ મારફતે વાતચીત કરી હતી.

આ ઉપરાંત તમામ રાજ્યોના આરોગ્યમંત્રીઓ સાથે પણ કોરોના વાઇરસના રસીકરણ કાર્યક્રમ અંગે કેન્દ્રિય આરોગ્ય મંત્રી હર્ષવર્ધને ચર્ચા કરી હતી.

હાલ કોરોના વાઇરસની રસીને અમદાવાદથી ગાંધીનગર મુખ્ય કૉલ્ડ સ્ટોરેજ માટે લઈ જવામાં આવી છે. ત્યારબાદ તેને ગુજરાતના વિવિધ જિલ્લામાં મોકલવામાં આવશે.

વૅક્સિન તમને ક્યારે મળશે?

ઍરપોર્ટ પર પહોંચેલી વૅક્સિનની તસવીર

વડા પ્રધાન નરેન્દ્ર મોદીએ સોમવારે કહ્યું હતું કે પ્રથમ તબક્કામાં ત્રણ કરોડ લોકોને કોરોનાની રસી મૂકવામાં આવશે.

સૌથી પહેલા કોરોનાની રસી એ લોકોને અપાશે જેઓ ફ્રંટલાઇન વર્કર્સ છે એટલે કે એવા લોકો જેઓ બીજાની સેવામાં દિવસ-રાત જોતરાયેલા છે. તેમને રસી મૂકવાનો તમામ ખર્ચ કેન્દ્ર સરકાર ભોગવશે.

વડા પ્રધાન નરેન્દ્ર મોદીના કહેવા અનુસાર આવા લોકોની સંખ્યા લગભગ ત્રણ કરોડ છે અને આ લોકોને રસી અપાવવાનો ખર્ચ કેન્દ્ર સરકાર જાતે...